Foilsiú iarratais ar leasú ar shonraíocht ainm in earnáil an fhíona, dá dtagraítear in Airteagal 105 de Rialachán (AE) Uimh. 1308/2013 ó Pharlaimint na hEorpa agus ón gComhairle

(2023/C 40/06)

Le foilsiú an iarratais seo, tugtar an ceart chun cur i gcoinne an iarratais de bhun Airteagal 98 de Rialachán (AE) Uimh. 1308/2013 ó Pharlaimint na hEorpa agus ón gComhairle (1) laistigh de 2 mhí ó dháta an fhoilseacháin seo.

IARRATAS AR LEASÚ AR AN tSONRAÍOCHT TÁIRGE

“Extremadura”

PGI-ES-A1300-AM02

Dáta cur i bhfeidhm: 14.07.2015

1. Rialacha is infheidhme maidir leis an leasú

Airteagal 105 de Rialachán (AE) Uimh.°1308/2013 – Modhnú nach mion

2. Tuairisc ar an leasú agus cúiseanna atá leis

1. Catagóirí nua táirge fíniúna a thabhairt isteach: fíon súilíneach agus fíon leathshúilíneach aeraithe

Leasaítear pointe 2(a) agus (b) den tSonraíocht Táirge agus pointí 1.3 agus 1.4 den Doiciméad Aonair chun catagóirí fíona nua a áireamh: fíon súilíneach agus fíon leathshúilíneach aeraithe.

I ngeall ar na hathruithe ar Rialachán (CE) Uimh. 753/2002 an 29 Aibreán 2002 lena leagtar síos rialacha a mhéid a bhaineann le táirgí áirithe earnáil an fhíona a rialaítear i gcomheagrú mhargadh an fhíona a thuairisciú, a shonrú, a chur i láthair agus a chosaint (Rialachán (CE) Uimh. 1493/1999 (2) an 17 Bealtaine 1999) leathnaíodh úsáid an táisc thraidisiúnta “Vino de la Tierra” chuig catagóirí fíona eile, sa chás seo “Vino de la Tierra de Extremadura”, chun fíonta leathshúilíneacha agus fíonta leathshúilíneacha aeraithe a áireamh.

Ní mór an sonrúchán cáilíochta sainiúil “Extremadura” a úsáid chun na táirgí sin a mhargú ionas gur féidir le táirgeoirí dul isteach i ndeighleoga nua den mhargadh.

2. Catagóirí nua táirgí fíniúna a thabhairt isteach: fíon súilíneach ar ardchaighdeán

Leasaítear pointe 2(a) agus (b) den tsonraíocht táirge agus pointí 1.3, 1.4 agus 1.8 den doiciméad aonair chun catagóir fíona nua a áireamh: fíon súilíneach ar ardchaighdeán.

Táirgeadh fíonta súilíneacha ar ardchaighdeán go traidisiúnta sa réigiún seo ar feadh breis agus 30 bliain. Déanann sé sin difear do limistéar an-bheag atá cumhdaithe le STFC CAVA.

Dá bhrí sin, tá lipéad cáilíochta sainiúla de dhíth ar tháirgeoirí in Extremadura le tacaíocht ón Aontas chun próifíl na catagóire fíonta seo, a bhfuil clú agus cáil orthu cheana ar fud réigiún Extramadura, a ardú.

3. Tugadh an fhaisnéis faoin údarás inniúil cothrom le dáta

Tarlaíonn sé sin mar gheall ar na hathruithe sna struchtúir orgánacha de Rialtas Phobal Féinrialaitheach Extremadura.

Baineann sé seo le pointe 9 a) den tsonraíocht táirge. Ní dhéanann sé difear don doiciméad aonair.

4. Cuireadh cleachtas fíonóireachta leis

Baineann an leasú seo le pointe 3 (Cleachtais fíoneolaíocha shonracha) den tsonraíocht táirge agus le pointe 1.5.1 den doiciméad aonair.

Tá táirgeacht úsctha an úrfhíona fíonchaor teoranta do 75 lítear fíona in aghaidh 100 kg d’fhíonchaora.

Bíonn tionchar díreach ag an gcleachtas seo ar cháilíocht na gcatagóirí éagsúla fíona a chumhdaítear leis an TGFC seo.

5. Tugtar uastáirgeacht d’fhíniúnacha a treoraíodh ag úsáid treoraíocht chuaiche i gcomhréir leis an uasmhéid d’fhíniúnacha treilíse.

Baineann an leasú seo le pointe 5 (Uastáirgeacht) den tsonraíocht táirge agus le pointe 5.2 den doiciméad aonair.

D’iarr an earnáil an leasú seo i ngeall ar na feabhsuithe i dteicnící fáis a fhágann go bhféadfaí táirgeacht níos airde maidir le fíniúnacha a treoraíodh ag úsáid treoraíocht chuaiche a bhaint amach.

6. Nuashonrú ar na cineálacha

Baineann an leasú seo le pointe 6 (Cineálacha fíonchaoire) den tsonraíocht táirge agus le pointe 1.7 den doiciméad aonair.

Tá sé iarrtha ag an earnáil go n-áireofar na cineálacha uile atá údaraithe sna rialacha maidir le féidearthacht táirgeachta fíona chun an roinn seo den tsonraíocht a thabhairt i gcomhréir leis an bhféidearthacht táirgeachta iarbhír do réigiún “Extremadura”.

DOICIMÉAD AONAIR

1. Ainm an táirge

Extremadura

2. Cineál táisc gheografaigh

TGFC — Tásc Geografach faoi Chosaint

3. Catagóirí na dtáirgí fíniúna

1. Fíon

5. Fíon súilíneach ar ardchaighdeán

8. Fíon leathshúilíneach

9. Fíon leathshúilíneach aeraithe

4. Tuairisc ar an bhfíon nó ar na fionnta

1. Fíonta geala, fíonta rosé

FÍONTA GEALA:

Cuma: Glan agus geal, dath buí le fordhathanna idir glas agus céiriúil go dath buí amhail tuí.

Dea-bholadh: Dea-bholaithe go díreach torthaíocha agus/nó bláthacha agus/nó de phlandaí a chuireann an cineál/na cineálacha fíonchaoire óna ndéantar an fíon i gcuimhne.

Blas: Blas cothrom, chomh maith le dea-bholaithe úra torthaíocha agus/nó bláthacha agus/nó de phlandaí.

FÍONTA GEALA AOSAITHE IN ADHMAD:

Cuma: Glan agus geal, dath idir buí éadrom agus órga air.

Dea-bholadh: Blasanna tóstáilte agus fanaile ón adhmad darach.

Blas: Blasanna beaga de dhea-bholaithe ón adhmad darach, aigéadacht in éineacht leis na blasanna tóstáilte ón adhmad.

FÍONTA ROSÉ:

Cuma: Glan agus geal, dath bándearg le fordhathanna idir scothchorcra agus oráiste.

Dea-bholadh: Dea-bholaithe simplí agus blasanna de thorthaí dearga agus de bhláthanna.

Blas: Blas cothrom chomh maith le dea-bholaithe úra agus beagán de thorthaí dearga.

— Maidir le haon teorainn nach gcumhdaítear, beidh feidhm ag reachtaíocht an Aontais atá i bhfeidhm faoi láthair.

— Maidir le fíonta geala agus rosé, milis agus le athmhilis a bhfuil cion alcóil acu níos mó ná 13 % toirte agus a ndéantar cineál éigin de phróiseas aosaithe orthu, beidh uasteorainn 1 g/l (16.7 meq/l).

— Dé-ocsaíd sulfair uasta 240 mg/l má ghabhann an méid siúcra iarmharaigh >5 g/l. Saintréithe anailíseacha ginearálta Neart alcóil iomlán uasta (mar % den toirt) 15 Neart alcóil iarbhír íosta (mar % den toirt) 9 Íosmhéid aigéadachta iomláine 4 ghram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 13.3 Uasmhéid dé-ocsaíde sulfair iomláine (mar mhilleagraim in aghaidh an lítir) 180

2. Fíonta dearga agus fíonta dearga a bhíonn aosaithe in adhmad

FÍONTA DEARGA:

Cuma: Glan agus geal le fordhathanna scothchorcra.

Dea-bholadh: Dea-bholaithe go díreach torthaíocha agus/nó bláthacha a chuireann an cineál/na gcineálacha fíonchaoire óna bhfaightear an fíon i gcuimhne.

Blas: Blas cothrom, chomh maith le dea-bholaithe úra torthaíocha agus/nó bláthacha.

FÍONTA DEARGA AOSAITHE IN ADHMAD:

Cuma: Glan agus geal, le fordhathanna idir scothchorcra agus terracotta.

Dea-bholadh: Dea-bholaithe simplí agus mionbholaithe de thorthaí agus blasanna d’adhmad tóstáilte, a chuireann an cineál/na cineálacha fíonchaoire óna bhfaightear an fíon i gcuimhne.

Blas: Dea-bholaithe úra agus mionbholaithe de thorthaí, adhmad agus bolaithe tóstáilte.

— Maidir le haon teorainn nach gcumhdaítear, beidh feidhm ag reachtaíocht an Aontais atá i bhfeidhm faoi láthair.

— Maidir le fíonta a bhfuil cion alcóil acu níos mó ná 13 % toirte agus a ndéantar cineál éigin de phróiseas aosaithe orthu, beidh uasteorainn 1 g/l (16.7 meq/l).

— Maidir le fíonta ar a ndearnadh tréimhse aosaithe níos faide ná 2 bhliain beidh uasteorainn 1.2 g/l (20 meq/l) le haghaidh aigéadachta luainí.

— Dé-ocsaíd sulfair uasta 190 mg/l má ghabhann an méid siúcra iarmharaigh >5 g/l. Saintréithe anailíseacha ginearálta Neart alcóil iomlán uasta (mar % den toirt) 16 Neart alcóil iarbhír íosta (mar % den toirt) 11 Íosmhéid aigéadachta iomláine 4 ghram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 13,3 Uasmhéid dé-ocsaíde sulfair iomláine (mar mhilleagraim in aghaidh an lítir) 150

3. Fíon leathshúilíneach agus fíon leathshúilíneach aeraithe geal agus rosé

FÍONTA GEALA:

Cuma: Glan agus geal, dath buí le fordhathanna idir buí agus órga. Nuair a osclaítear an buidéal, cruthaítear bolgáin gan aon chur soiléir a chruthú.

Dea-bholadh: Dea-bholaithe go díreach torthaíocha agus/nó bláthacha agus/nó de phlandaí a chuireann an cineál/na cineálacha fíonchaoire óna ndéantar an fíon i gcuimhne.

Blas: Dea-bholaithe go díreach torthaíocha agus/nó bláthacha agus/nó de phlandaí agus aigéadacht cothromaithe ann chomh maith le saintréithe atá feabhsaithe go suntasach trí dhé-ocsaíd charbóin ó choipeadh nó a cuireadh leis.

Róbhrú uasta CO2 ag 68.2 oF idir 1 agus 2.5 bar.

FÍONTA ROSÉ:

Cuma: Glan agus geal, dath bándearg le fordhathanna idir scothchorcra agus oráiste. Nuair a osclaítear an buidéal d’fhíon leathshúilíneach, cruthaítear bolgáin gan aon chur soiléir a chruthú.

Dea-bholadh: Dea-bholaithe simplí agus blasanna de thorthaí dearga agus/nó de bhláthanna.

Blas: Blas cothrom, dea-bholaithe úra feabhsaithe le cion CO2.

Róbhrú uasta CO2 ag 68.2 oF idir 1 agus 2.5 bar.

— Maidir le haon teorainn nach gcumhdaítear, beidh feidhm ag reachtaíocht an Aontais atá i bhfeidhm faoi láthair.

— Maidir le fíonta geala agus rosé, milis agus le athmhilis a bhfuil cion alcóil acu níos mó ná 13 % toirte agus a ndéantar cineál éigin de phróiseas aosaithe orthu, beidh uasteorainn 1 g/l (16.7 meq/l).

— Dé-ocsaíd sulfair uasta 235 mg/l má ghabhann an méid siúcra iarmharaigh >5 g/l. Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 7 Íosmhéid aigéadachta iomláine 4 ghram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 13,3 Uasmhéid dé-ocsaíde sulfair iomláine (mar mhilleagraim in aghaidh an lítir) 200

4. Fíonta dearga leathshúilíneacha

Cuma: Glan agus geal le fordhathanna scothchorcra. Nuair a osclaítear an buidéal d’fhíon leathshúilíneach, cruthaítear bolgáin gan aon chur soiléir a chruthú.

Dea-bholadh: Dea-bholaithe go díreach torthaíocha agus/nó bláthacha a chuireann an cineál/na gcineálacha fíonchaoire óna bhfaightear an fíon i gcuimhne.

Blas: Blas cothrom, chomh maith le dea-bholaithe úra torthaíocha agus/nó bláthacha chomh maith le saintréithe atá feabhsaithe go suntasach trí CO2 ó dhé-ocsaíd charbóin nó a cuireadh leis.

— Maidir le haon teorainn nach gcumhdaítear, beidh feidhm ag reachtaíocht an Aontais atá i bhfeidhm faoi láthair.

— Maidir le fíonta a bhfuil cion alcóil acu níos mó ná 13 % toirte agus a ndéantar cineál éigin de phróiseas aosaithe orthu, beidh uasteorainn 1 g/l (16.7 meq/l).

— Dé-ocsaíd sulfair uasta 200 mg/l má ghabhann an méid siúcra iarmharaigh >5 g/l. Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 7 Aigéadacht iomlán íosta 4 ghram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 13,3 Dé-ocsaíd sulfar iomlán uasta (mar mhilleagraim in aghaidh an lítir) 150

5. Fíonta súilíneacha ar ardchaighdeán (fíonta geala agus rosé):

GEAL

Cuma: Glan agus geal, dath buí maille le fordhathanna ó ghlas agus céiriúil go dath buí amhail tuí.

Cumhracht: Dea-bholaithe torthaíocha go díreach agus/nó bláthacha agus/nó de phlandaí a chuireann an cineál/na cineálacha fíonchaoire óna ndéantar an fíon i gcuimhne.

Blas: Blas cothrom, chomh maith le dea-bholaithe torthaíocha úra agus/nó bláthacha agus/nó de phlandaí.

FÍONTA ROSÉ:

Cuma: Glan agus geal, dath bándearg le fordhathanna idir scothchorcra agus oráiste.

Cumhracht: Dea-bholaithe simplí agus blasanna de thorthaí dearga agus de bhláthanna.

Blas: Blas cothrom, dea-bholaithe de thorthaí dearga.

Leis an dá chineál, ag glacadh le dé-ocsaíd charbóin a chur leo go rathúil, taispeántar leis na fíonta seo raon dea-bholaithe iontach fíneálta agus casta mar gheall ar na cumhránaic sa cuvée agus uathalú an ghiosta.

— Róbhrú ag 68.2 oF > 3.5 bar.

— Maidir le haon teorainn nach gcumhdaítear, beidh feidhm ag reachtaíocht an Aontais atá i bhfeidhm faoi láthair.

— Maidir le fíonta a bhfuil cion alcóil acu níos mó ná 13 % toirte agus a ndéantar cineál éigin de phróiseas aosaithe orthu, beidh uasteorainn 1 g/l (16.7 meq/l).

— Maidir le fíonta ar a ndearnadh tréimhse aosaithe níos faide ná 2 bhliain beidh uasteorainn 1.2 g/l (20 meq/l) le haghaidh aigéadachta luainí.

— Dé-ocsaíd sulfair uasta 235 mg/l má ghabhann an méid siúcra iarmharaigh >5 g/l. Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 10 Íosmhéid aigéadachta iomláine 4 ghram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 13,3 Uasmhéid dé-ocsaíde sulfair iomláine (mar mhilleagraim in aghaidh an lítir) 185

5. Cleachtais fíon oireachta

a. Cleachtais fhíoneolaíocha fhíor-riachtanacha

Cleachtas fíoneolaíochta sonrach

Cuirtear an brú iomchuí i bhfeidhm chun an úrfhíon nó an fíon a eastóscadh ionas nach bhfaightear níos mó ná 75 lítear fíona in aghaidh gach 100 cileagram fíonchaor a bhuaintear. I gcás fíonta leathshúilíneacha aeraithe, féadfar dé-ocsaíd charbóin a chur leis an méid a táirgeadh go nádúrtha trí choipeadh.

b. Táirgeacht uasta

Gan beann ar an gcóras treoraithe fíniúnacha a úsáidtear (cuach nó treilís)

16 000 cileagram fíonchaor in aghaidh an heicteáir

120 heictilítear in aghaidh an heicteáir

6. Limistéar geografach críochaithe

Is éard atá i limistéar táirgthe agus ullmhúcháin na bhfíonta a chumhdaítear leis an TGFC talamh suite sna bardais uile de na cúigí Badajoz agus Cáceres.

7. Príomhchineál(acha) fíonchaor

Alarije – Subirant Parent

Beba – Eva

Bobal

Borba

Cabernet sauvignon

Cayetana Blanca

Chardonnay

Doña Blanca – Cigüente

Garnacha Tinta

Garnacha Tintorera

Gewürztraminer

Graciano

Jaén Tinto

Macabeo – Viura

Malvar

Mazuela

Merlot

Monastrell

Montúa – Chelva

Morisca

Moscatel de Alejandría

Moscatel de Grano Menudo

Pardina – Jaén Blanco

Parellada

Pedro Ximénez

Perruno

Petit Verdot

Pinot Noir

Riesling

Sauvignon blanc

Syrah

Tempranillo – Cencibel

Tinto de la Pámpana Blanca

Torrontés

Verdejo

Viognier

Xarello

8. Tuairisc ar an nasc (na naisc)

1. Tá an nasc bunaithe ar a chlú agus tacaíocht tugtha dó le roinnt mhaith dámhachtainí i gcaitheamh na mblianta ag leibhéal náisiúnta agus idirnáisiúnta.

TOSCA NÁDÚRTHA AGUS DAONNA

Tosca nádúrtha

Tá gnáthaeráid Mheánmhuirí in Extremadura agus í maolaithe ag trasiompair maiseanna d’aer na farraige ón Atlantach. Tá breis agus 2 600-3 000 uair gréine in aghaidh na bliana, ar an líon ab airde sa tír de réir oifig meitéareolaíochta na Spáinne (AEMET).

Bíonn ganntanas báistí agus taifeadtar idir 3 agus 4 mhí de thriomach ar fud an réigiúin. Bíonn an mheánteocht bhliantúil 62.77 oF.

Bíonn an geimhreadh séimh a bhuí le tionchar aigéanach den chósta Atlantach na Portaingéile nach bhfuil bac leis ag aon constaicí idirmheánacha nádúrtha. Coinníonn frithchioclón na nAsór an bháisteach ar shiúl sa samhradh, as a dtagann samhraí iontach te agus uasteochtaí laethúla os cionn 104.4 oF.

Tosca daonna

Tá saothrú fíniúnacha agus fíonóireacht fíor-riachtanach do réigiún Extremadura, mar a deimhníodh i bhfianaise go leor le himeacht a chuid staire:

Rinne Séarlas I na Spáinne agus V na Gearmáine an fíon ó Extremadura a aicmiú ar an bhfíon is fearr ar domhan.

Luaigh Miguel de Cervantes é ina “Novelas Ejemplares” (Úrscéalta Eiseamláireacha).

Ba é an chéad fhíon a cuireadh sa Domhan Nua nuair a ghlac Hernán Cortés agus buíon conquistador ó Extremadura fíon ó Extremadura mar bhronntanas mar mhalairt ar ór. Chinn sé freisin fíniúnacha ó Extremadura a bheangú ar fhréamhstoic Mheiriceánacha.

Áirítear i ndoiciméid stairiúla ón Ord Naomh Iaróm a fuarthas ag Mainistreach Guadalupe (1 520) tuairiscí catalóige fairsinge ar na fíonta a táirgeadh ansin. Scaip siad an saineolas sin ar fud Extremadura agus chuir siad eolas fíona ar aghaidh chuig muintir an réigiúin.

Nuair a tháinig an Spáinn isteach sa CEE in 1986 chuaigh siad i dtaithí ar reachtaíocht CEE agus leag síos na rialacha maidir le “Vino de la Tierra”. Tháinig fíonta a táirgeadh in Extremadura leis an bhfoclaíocht seo orthu ar an margadh don chéad uair.

In 1999 d’fhormheas Rialtas Phobal Féinrialaitheach Extremadura formheas an Ordú lena rialaítear an fhoclaíocht “Vino de la Tierra de Extremadura” le haghaidh fíonta a rinneadh as fíonchaora a táirgeadh sa limistéar geografach seo amháin. Tá sé de chuspóir ag an tionscnamh seo ligean do tháirgeoirí ó gach cearn den Phobal Féinrialaitheach leas a bhaint as deimhniú cáilíochta maidir lena gcuid fíonta agus é a dhéanamh níos éasca do thomhaltóirí iad a shainaithint.

Le tacaíocht ó na hinstitiúidí poiblí, tá an earnáil tar éis mór-infheistíochtaí a dhéanamh i dteicneolaíochtaí nua ó shin, ag cur feabhas ar an mbealach le fíniúnacha a fhás agus a roghnú agus ag feabhsú na teicnící fíoneolaíochta atá in úsáid sna fíonlanna. Is é an toradh air sin, cé gur choinnigh na fíonta a saintréithe sonracha tá cáilíocht níos airde ag baint leo anois agus tuilleadh aitheantais tuillte acu.

CÁILÍOCHT AGUS CÁIL

Leis an aeráid agus na dálaí nádúrtha sa chrios táirgeachta seo tá éiceachóras a fhágann go mbíonn blas iontach deas leis na fíonta seo, blas struchtúrtha agus cumhachtach agus dea-bholaithe tréana chomh maith leis an gcothromaíocht aigéadachta cheart. Bíonn siad úr agus comhlíonann siad caighdeáin cháilíochta na margaí is déine.

Aithnítear “Vinos de la Tierra de Extremadura” ar fud an domhain anois. Díoltar iad ar gach mór-roinn agus tá bonn déanta acu sa mhargadh i dtíortha amhail an Bhrasaíl agus na Stáit Aontaithe i gCríocha Mheiriceá nó an tSín agus an tSeapáin san Áise. Tá cáil iontach orthu freisin i dtíortha Eorpacha, amhail an Bheilg, an Ghearmáin agus an Eilvéis.

Cruthaítear é sin le go leor duaiseanna agus gradaim buaite acu sa Spáinn agus ar an gcoigríoch. Ba cheart na duaiseanna a leanas (i measc an-chuid eile) a chur i dtábhacht go háirithe mar chruthúnas ar an gcáil seo:

Boinn óir i gcomórtais idirnáisiúnta a reáchtáladh sa Spáinn, san Eoraip agus i dtríú tíortha:

— Concours Mondial de Bruxelles. (An Bheilg), in 2008.

— Bacchus Gold 2014.

— Challenge International du Vin Bordeaux (an Fhrainc) in 2003.

— ÓR ag Challenge International du Vin Bordeaux (an Fhrainc) in 2003, 2019 le haghaidh fíonta geala, 2021 le haghaidh fíonta súilíneacha ar ardchaighdeán agus fíonta dearga.

— Wine Masters Challenge (an Phortaingéil) in 2003, 2005.

— Sélections Mondiales des Vins (Montreal) in 2004.

— Tempranillos del Mundo (Cologne, an Ghearmáin) in 2006.

— Challenge to the best Spanish wines for USA SAM, Miami, in 2012.

— International wine and spirits competition (CINVE), an Spáinn 2014.

— ÓR ag International wine and spirits competition (CINVE), an Spáinn 2014, AIRGEAD 2020.

— ÓR ag MUNDUS VINI, An Ghearmáin 2020 and 2021, AIRGEAD le haghaidh fíonta geala agus dearga 2017.

— AIRGEAD le haghaidh fíonta leathshúilíneacha agus súilíneacha comórtas VinEspaña 2021.

— Roinnt boinn ÓIR le haghaidh fíonta orgánacha agus geala agus dearga. VinEspaña2021.

— 90.91 pointe agus ÓR Gilbert & Gaillard.

2. FÍON

Leis an easpa báistí agus teochtaí an-te ó thús na haibíochta go dtí an bhuaint, is é an toradh atá leis an aeráid atá againn ná go mbíonn ár bhfíonta an-aramatach i gcomparáid leis na fíonta a bhíonn ag limistéir fhíonóireachta eile, mar gheall ar an strus uisce a mbíonn tionchar aige ar an bplanda san earrach agus sa samhradh. Fágann sé sin go mbíonn na fíonchaora iontach sláintiúil tráth na bainte agus go mbíonn cion siúcra réasúnta ard iontú.

Fíon dearg

Sna fíonchaora dearga, éascaíonn na dálaí sin táirgeadh tainniní agus antóiciaininí rud a chuireann borradh faoi na dathanna agus na blasanna a bhaineann go sonrach leis na fíonta a fhaightear.

Fíonta geala agus rosé

Tá úire na bhfíonta rosé óga agus an tsaintréith torthaí ar leith a bhaineann leo mar gheall ar shaintréithe na gcineálacha agus go háirithe mar gheall go mbuantar na fíonchaora agus iad iomlán aibí níos luaithe ná i réigiúin eile sa Spáinn. Sin an fáth a mbíonn na fíonta seo i measc na chéad chinn le dul ar an margadh.

FÍONTA LEATHSHÚILÍNEACHA

Mar a thugtar tuairisc air i bpointe 1.4 den doiciméad aonair, chuaigh an limistéar i dtaithí go héasca ar fíon leathshúilíneach a dhéanamh, a mbíonn fíonta úra óga le cion alcóil níos ísle iontú mar thoradh air. Déantar saintréithe orgánaileipteacha na mbunfhíonta iontacha as a ndéantar iad a fheabhsú a thuilleadh tríd an CO2 a fhaightear ar mhodhanna nádúrtha nuair a chuirtear isteach ar an bpróiseas coipthe agus déantar na siúcraí iarmharacha a choipeadh ina dhiaidh sin.

FÍON LEATHSHÚILÍNEACH AERAITHE

Agus saintréithe atá cosúil leo sin a bhíonn ag fíonta leathshúilíneacha, tagann an gás sna fíonta seo ón dé-ocsaíd charbóin a gcuirtear leo. Tá an-tóir ar na fíonta seo anois agus méaduithe suntasacha ar dhíolacháin mar mhalairt ar chatagóirí fíona eile.

FÍON SÚILÍNEACH AR ARDCHAIGHDEÁN

Mar a dtugtar tuairisc air i bpointe 1.4 den doiciméad seo, táirgeadh fíonta súilíneacha a bhfuil cáilíocht aitheanta acu chomh maith le saintréithe orgánaileipteacha go traidisiúnta sa réigiún seo. Tá an cineál fíona seo á dhéanamh de réir teicnící ceardaíochta le breis agus 30 bliain agus dá bhrí sin tá sé nasctha go dlúth leis an aeráid agus le saintréithe cultúrtha an limistéir gheografaigh a chumhdaítear leis an TGFC seo.

Mar gheall ar an aeráid Mheánmhuirí in Extremadura agus í maolaithe ag trasiompair maiseanna d’aer na farraige ón Atlantach, agus na samhraí te agus iontach tirim, bíonn na fíonta cuvée i bhfad níos aramataí agus níos úire ná iad siúd a dhéantar i réigiúin fíonóireachta eile. Mar gheall air sin, bíonn fíonta súilíneacha le raon níos leithne dea-bholaithe, tathagach sa bhéal agus iarbhlas fada orthu rud a dhéanann deighilt idir iad agus fíonta eile.

9. Coinníollacha fíor-riachtanacha breise

Creat dlíthiúil:

Sa reachtaíocht náisiúnta

An cineál coinníll bhreise:

Pacáistiú laistigh den limistéar geografach críochaithe

Tuairisc ar an gcoinníoll:

Féadfar na fíonta seo a bhuidéalú sa limistéar críochaithe nó lasmuigh de.

De réir pointe 8(b) “Ceanglais is infheidhme breise” den tsonraíocht táirge: ‘ní mór d’oibreoirí a bhfuil sé beartaithe acu an táirge a bhuidéalú lasmuigh den chrios táirgeachta fógra a thabhairt don údarás inniúil roimh ré.

Airteagal 9.4 d’Ordú na Roinne Réigiúnaí Eacnamaíochta agus Trádála an 19 Lúnasa 2004 ina leagtar síos rialacha maidir le maidir leis na doiciméid ar gá a bheith ag gabháil le táirgí fíniúna san iompar, na taifid nach mór a choimeád san earnáil agus na sonrúcháin a úsáidtear: Ní mór “na doiciméid tionlacain atá le háireamh le ‘vinos de la tierra’ atá á n-iompar chuig réigiúin seachas an réigiún ina dtáirgtear iad a chur trí mhodh ar bith chuig an údarás rialaithe ar an lá céanna a eisítear iad ar a dhéanaí”.

Creat dlíthiúil:

Sa reachtaíocht náisiúnta

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Is iad na téarmaí traidisiúnta dá dtagraítear in Airteagal 120(1) de Rialachán (CE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 ar féidir a úsáid ar fhíonta a chumhdaítear faoin tásc geografach faoi chosaint ná “Vino de la Tierra”.

Nasc chuig an tsonraíocht táirge

https://www.juntaex.es/documents/77055/621148/IGP+Extremadura+%28Vino+de+la+Tierra%29.+Pliego+condiciones.pdf/0fd65d6e-1c66-3a58-e0ef-1c6143efe748?t=1665733026927

(1) IO L 347, 20.12.2013, lch. 671.

(2) IO L 118, 4.5.2002, lch. 1.